Document ID: 32003L0104

Direktiva Komisije 2003/104/ES
z dne 12. novembra 2003
o dovoljenju izopropilnega estra hidroksiliranega analoga metionina
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 82/471/EGS z dne 30. junija 1982 o nekaterih proizvodih, ki se uporabljajo v prehrani živali [1], kakor je bila nazadnje spremenjena z Direktivo 1999/20/EC [2], in zlasti člena 6 Direktive,
ob upoštevanju naslednjega:
(1) Direktiva 82/471/EGS določa, da se spremembe Priloge k navedeni direktivi, potrebne zaradi razvoja znanstvenega in tehničnega znanja, sprejmejo s postopkom, določenim v členu 13.
(2) Predložena je bila vloga za dovoljenje izopropilnega estra hidroksiliranega analoga metionina, ki sodi v skupino "analogov aminokislin" iz Priloge k Direktivi 82/471/EGS.
(3) Znanstveni odbor za prehrano živali (SCAN) je dne 25. aprila 2003 podal mnenje o uporabi tega proizvoda v krmi, v katerem ugotavlja, da izopropilni ester hidroksiliranega analoga metionina ne ogroža zdravja ljudi, živali ali okolja.
(4) Ocena predložene vloge za dovoljenje izopropilnega estra hidroksiliranega analoga metionina kaže, da ta proizvod izpolnjuje zahteve iz člena 6(2) Direktive 82/471/EGS, pod pogoji, določenimi v Prilogi k tej direktivi. Ta proizvod je zato treba dovoliti.
(5) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Priloga k Direktivi 82/471/EGS se spremeni, kakor je predvideno v Prilogi k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 20. maja 2004. Besedila sprejetih zakonov in predpisov ter tabelo ujemanja med njimi in to direktivo takoj sporočijo Komisiji.
2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
3. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta uredba začne veljati sedmi dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 12. novembra 2003

Labels: 3
1
6